Valsts kontroles kustamās mantas elektroniskās

izsoles noteikumu 2.pielikums

Rīgā; **DATUMS SKATĀMS DOKUMENTA PARAKSTA LAIKA ZĪMOGĀ**

Nr. \_\_\_\_\_\_\_

**Kustamās mantas pirkuma līgums**

**Latvijas Republikas Valsts kontrole** (turpmāk tekstā – Pārdevējs), reģ. Nr. 90000031917, juridiskā adrese: Skanstes iela 50, Rīga, LV-1013, valsts kontroliera Edgara Korčagina personā, kurš rīkojas, pamatojoties uz Valsts kontroles likumu, turpmāk tekstā – Pārdevējs, no vienas puses, un \_\_\_\_\_\_\_\_\_\_ (turpmāk – Pircējs), kas rīkojas saskaņā ar \_\_\_\_\_\_\_, no otras puses, (abi kopā turpmāk saukti – Puses, katrs atsevišķi turpmāk arī - Puse)

saskaņā ar Valsts kontroles kustamās mantas novērtēšanas un izsoles komisijas (izveidota ar Valsts kontroles 2024. gada 27.jūnija rīkojumu Nr.1.1.8/23 ,,Par kustamās mantas atsavināšanu”) 2024. gada XX.xxx lēmumu (protokols Nr. \_\_\_, \_ §,). “Par izsoles rezultātu apstiprināšanu” noslēdz šādu līgumu (turpmāk – līgums).

1. **Līguma priekšmets**

1.1. Pārdevējs pārdod un Pircējs pērk Pārdevējam piederošo kustamo mantu \_\_\_\_\_\_\_\_\_(*kustamās mantas nosaukums*) (turpmāk tekstā – Prece), kuras iegādes tiesības Pircējs ieguvis saskaņā ar Pārdevēja 2024.gada \_\_.\_\_\_\_\_\_\_\_\_ kustamās mantas elektroniskās izsoles (turpmāk tekstā – izsole) apstiprinātajiem rezultātiem (protokols Nr. \_\_\_, \_\_§).

1.2. Pircējam ir tiesības pirkt kustamo mantu \_\_\_\_\_\_\_\_\_(*kustamās mantas nosaukums*) kā augstākās cenas par Preci piedāvātājam saskaņā ar Pārdevēja apstiprinātās izsoles rezultātiem.

2. **Pirkuma maksa un samaksas kārtība**

2.1. saskaņā ar izsoles rezultātiem Preces pirkuma maksa ir \_\_\_\_\_EUR (*ar vārdiem*) un 21% pievienotās vērtības nodoklis (PVN) \_\_\_\_\_\_\_\_\_\_\_\_\_\_\_\_\_\_EUR (*ar vārdiem*), kopējā Preces pirkuma maksa ir \_\_\_\_\_\_\_\_\_\_\_ EUR (*ar vārdiem)*.

2.2. Noslēdzot šo līgumu, Puses apliecina, ka līdz līguma noslēgšanai Pircējs ir samaksājis Pārdevējam līguma 2.1.punktā norādīto pirkuma maksu par Preci.

3. **Preces nodošanas – pieņemšanas kārtība**

3.1. Pircējs pieņem Preci no Pārdevēja ne vēlāk kā 3 (triju) darbadienu laikā pēc līguma spēkā stāšanās.

3.2. Pārdevējs nodod Preci Pircējam Skanstes ielā 50, Rīgā, konkrētu Preces nodošanas laiku saskaņojot ar Pārdevēju.

3.3. Preces nododot – saņemot Pircējs un Pārdevējs paraksta Preces pavadzīmi.

4. **Pušu atbildība**

4.1. Ja Pircējs kavē līguma 3.1.punktā minēto termiņu, Pircējs maksā Pārdevējam līgumsodu 0,5% (piecas desmitdaļas procenta) no Preces nosolītās cenas par katru kavējuma dienu, bet ne vairāk kā 10% (desmit procentu) no Preces pirkuma maksas.

4.2. Ja Pārdevējs kavē līguma 3.1.punktā minēto termiņu, Pārdevējs maksā Pircējam līgumsodu 0,5% (piecas desmitdaļas procenta) no Preces nosolītās cenas par katru kavējuma dienu, bet ne vairāk kā 10% (desmit procentu) no Preces pirkuma maksas.

4.3. Līgumsoda samaksa neatbrīvo Pircēju no saistību izpildes saskaņā ar līguma noteikumiem.

4.4. Ja nokavēta kādu līgumā noteikto saistību izpilde, līgumsods tiek aprēķināts par periodu, kas sākas nākamajā kalendārajā dienā pēc līgumā noteiktā saistību izpildes termiņa un ietver dienu, kurā saistības izpildītas.

4.5. Pircējs atlīdzina Pārdevējam visus Pircēja vainas dēļ nodarītos zaudējumus.

4.6. Pārdevējs nav atbildīgs par Preces trūkumiem.

5. **Nepārvarama vara**

5.1. Puse nav atbildīga par līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Puse nevarēja paredzēt līguma slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militāras akcijas vai blokādes dēļ (turpmāk – nepārvaramas varas apstākļi).

5.2. Puse, kura nevar izpildīt līgumā noteiktās saistības nepārvaramas varas apstākļu dēļ, nekavējoties paziņo par to otrai Pusei. Pretējā gadījumā Pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.

5.3. Nepārvaramas varas apstākļu gadījumā līgumā noteikto saistību izpildes termiņš automātiski tiek pagarināts par laiku, kas vienāds ar nepārvaramas varas apstākļu darbības laiku.

5.4. Nepārvaramas varas apstākļu iestāšanās faktu Puse, kura nevar izpildīt līgumā noteiktās saistības, pierāda ar kompetentas valsts vai pašvaldības institūcijas izdotu dokumentu.

6. **Strīdu risināšana un līgumam piemērojamie tiesību akti**

6.1. Līgums sagatavots un izpildāms saskaņā ar Latvijas Republikas normatīvajiem aktiem.

6.2. Strīdus un domstarpības, kas Pusēm rodas saistībā ar līgumu, Puses savā starpā risina pārrunu ceļā. Strīdi un domstarpības, par kurām Puses never vienoties savstarpēju pārrunu ceļā, tiek izskatīti Latvijas republikas tiesā. Tiesas atrašanās vieta – Rīga, Latvija.

7. **Vispārīgie noteikumi**

7.1. Līguma 3.3. punktā minēto Preces pavadzīmi Pārdevēja vārdā ir pilnvarots parakstīt Informācijas tehnoloģiju daļas vadītājs Jānis Gustiņš (tālr.: 23282304, e-pasts: Janis.Gustins@lrvk.gov.lv) vai Saimniecības daļas vadītājs Artis Peipiņš tālr. 23282309, e-pasts: Artis.Peipins@lrvk.gov.lv.

7.2. Līgums stājas spēkā tā abpusējas parakstīšanas brīdī.

7.3. Visi līguma pielikumi ir tā neatņemamas sastāvdaļas.

7.4. Visus līguma grozījumus Puses noformē rakstveidā un tie kļūst par līguma neatņemamu sastāvdaļu no abpusēja parakstīšanas brīža.

7.5. Līgums parakstīts elektroniska dokumenta veidā uz 3 (trīs) lapām. Puses līgumu paraksta ar drošu elektronisko parakstu, kurš satur laika zīmogu. Parakstīšanas datums skatāms laika zīmogā. Pusēm ir pieejams abpusēji parakstīts līgums elektroniskā formātā.

8. **Pušu rekvizīti**

|  |
| --- |
| **Pārdevējs**: **Pircējs:**Latvijas Republikas Valsts kontrole,Juridiskā adreses: Skanstes iela 50, Rīga, LV-1013,Reģ. Nr. 90000031917 Valsts kaseKonts: LV47TREL824056001900BBIC kods: TRELLV22 |
| \_\_\_\_\_\_\_\_\_\_\_\_\_\_\_\_\_ |